Bergsbygda

Bergsbygda er ei lita bygd i Porsgrunn kommune i Telemark og inntil sammenslåingen i 1964 tilhørte denne bygda Eidanger kommune. Bergsbygda strekker seg fra Lillegården til Bjønnes. www.norgeskart.no

Bergsbygda skole ble grunnlagt i 1881. Skolen ble i 2010 besluttet nedlagt i 2012. Ny skole på Tveten åpnet høsten 2012. I 2011 ble det gitt tillatelse for oppstart av privatskole i Bergsbygda. Oppstart av skolen skjedde høsten 2012.  

Bergsbygda er også kjent for Leirstang steinalderboplass.

I Bergsbygda ligger badeplassene Røra, Brønstad, Sildevika og Bjønnes. Bervik seilforening holder til på Seivall. På Røra badeplass i Bergsbygda er det en liten kafé som driftes stort sett gjennom hele sommeren for stedets badende gjester.  

I 2022 ble Rørafestivalen avholdt for første gang.

 Referanser 

Eksterne lenker
 Bergsbygda Montessoriskole
 Røra badeplass
 Rørafestivalen 

Kategori:Bosetninger i Porsgrunn